Nafarroako Parlamentuko Mahaiak, 2017ko azaroaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, genero-indarkeriaren aurkako estatu-ituna betetzearen ondorioz Nafarroan emakumeen aurkako indarkeria prebenitzeko eta jarduteko politikak hobetzeari eta baliabideak areagotzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko azaroaren 13an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren hurrengo Osoko Bilkuran ahoz erantzun dezan.

Diputatuen Kongresuaren Osoko Bilkurak genero-indarkeriaren aurkako estatu-ituna onetsi zuen 2017ko irailaren 28an (Diputatuen Kongresuaren 2017ko urriaren 9ko Aldizkari Ofizialean argitaratu zen). Itun horrek, jarduketa-neurriez gain, 200 milioi euro gehiagoko aurrekontua dauka, 2018an estatu osoan betetzeko.

Nafarroan emakumeen aurkako indarkeria matxistak prebenitzeko eta horien aurrean jarduteko politikak hobetu eta baliabideak areagotuko al dira horren ondorioz? Nola gauzatuko da hori dena?

Iruñean, 2017ko azaroaren 8an

Foru parlamentaria: Teresa Sáez Barrao